Geneviève Simard

Geneviève Simard (født 5. november 1980 i Montréal, Québec) er en kanadisk alpinist.

Hun vakte oppsikt i desember 2001, da hun som sist startende (startnummer 63) i super-G-rennet i Lake Louise kom på 11.-plass. Noen uker senere oppnådde hun nok et sterkt resultat, denne gang i storslalåm i Berchtesgaden, fra startnummer 46 en overraskende tredjeplass. Under OL 2002 i Salt Lake City kom hun på 7.-plass i kombinasjonsøvelsen.

Sesongen 2002/03 gikk ikke like bra som den foregående, det beste resultatet var en sjetteplass i super-G-rennet i Lake Louise og en niendeplass i storslalåm i Maribor. Hun ble nesten den tredje kvinnelige kanadiske alpinisten, ved siden av Mélanie Turgeon og Allison Forsyth, som tok medalje under VM i St. Moritz. Hun måtte imidlertid ta til takke med fjerdeplassen i super-G-rennet.

Hun overrasket igjen i januar 2004 i Cortina d'Ampezzo, der hun oppnådde sin eneste verdenscupseier. Bare 24 timer var hun på vei til å kopiere denne bedriften, men falt mens hun ledet. Vinteren 2004/05 etablerte hun seg for alvor i verdenseliten i storslalåm takke være fire topp-10-plasseringer. Under VM 2005 i Santa Caterina kom hun på åttendeplass i storslalåm. I sesongene 2005 og 2006 kom hun på femteplass i disiplincupen i storslalåm. Hun stod over sesongen 2007/08 på grunn av skader.

 Pallplasseringer i verdenscupen 
Dato  Sted  Disiplin  Plassering 19. januar 2002   Berchtesgaden  Storslalåm  3 14. januar 2004  Cortina d'Ampezzo  Super-G  1 8. januar 2005   Santa Caterina  Storslalåm  2 29. januar 2006   Cortina d'Ampezzo  Storslalåm  2 18. mars 2006   Åre  Storslalåm  2

 Referanser 

 Eksterne lenker 

 Geneviève Simards hjemmeside

Kategori:Canadiske alpinister
Kategori:Deltakere for Canada under Vinter-OL 2006
Kategori:Alpinister under Vinter-OL 2006
Kategori:Personer fra Montréal
Kategori:Fødsler i 1980